open-index/open-wikipedia-markdown huggingface dataset:
Arkeologiåret 2010

**Arkeologiåret 2010** er en oversikt over blant annet utgravninger, fødte og avdøde personer med tilknytning til arkeologi i 2010.

## Utgravninger
* 26. mars – Arkeologer begynner utgravninger ved William Shakespeares siste hjem, New Place i Stratford-upon-Avon (fortsetter inn i 2011).
* 2. april – Team av antropologer og arkeologer begynner søk på Fresh Kills Landfill på Staten Island etter menneskelevninger etter offer for terrorangrepet 11. september 2001. Over 30 fragmenter menneskelevninger blir seinere identifisert.

## Funn
* Arkeologer fra Kulturhistorisk Museum finner et sarupanlegg fra yngre steinalder ved Hamresanden ved Kristiansand; det første av sitt slag i Norge.
*9. april – I England oppdager Dave Crisp ved hjelp av metalldetektor Frome depotfunn med  romerske mynter datert til perioden 253 til 305. Det er et av største depotfunnene noensinne i Storbritannia.
*Mai – Et fragment av en leirtavle blir oppdaget i Ophel-seksjonen av Davids by i Jerusalem i Israel. Fragmentet, med en flate på 2 x 2,8 cm, er det eldste stykke skrift som til nå er funnet i Jerusalem, datert tilbake til det 14. århundre f.Kr. Den høye kvaliteten på den akkadiske skriften indikerer at den ble gravert av en kongelig skriver og taler om viktigheten av Jerusalem som et politisk senter på den tiden.
*Mai – I Cumbria i England blir det oppdaget en nesten komplett romersk kavalerihjelm ved hjelp av en metalldetektor.
*August – Theben ørkenveiundersøkelse, et program ledet av Yale University, offentliggjør oppdagelsen av en egyptisk oldtidsbosetting langs den gamle karavaneruten i den vestlige ørkenen. Bosettingen var et viktig administrativt og økonomiske senter, som anslås å ha vært i bruk fra 1650 f.Kr. til 1550 f.Kr.
*September – Et Moab-tempel fra det 8. århundre f.Kr. oppdages nær byen Madaba i Jordan. Tempelet inneholder rundt tre hundre religiøse artefakter, herunder en figur av dyreguden Hadad. Artefaktene skal stilles ut ved Jordans arkeologiske museum.
*Hackney depotfunn (antatt nedgravd ca. 1913).

## Priser
*John Humphrey mottar Gullmedalje for fremragende innsats innen arkeologi av Archaeological Institute of America (AIA).

## Andre hendelser
*Juni – Den største aztekiske steinskulptur med originale farger blir avduket ved en utstilling i Templo Mayor museum i Mexico by. Skulpturen, som ble oppdaget i 2007, avbilder aztekergudinnen Tlaltecuhtli. Utstillingen viser også mange artefakter funnet sammen med skulpturen.

## Dødsfall

## Referanser
Nintendogs + Cats

er et kjæledyrsimulatorspill til Nintendo 3DS. Spillet er en oppfølger til *[[Nintendogs]]* på Nintendo DS, med muligheten til å velge katter, samt nye raser og funksjoner. Spillet går ut på at man har en kattunge eller hundevalp som man skal ta vare på (mate, leke med o.l.). Spillet prøver å simulere hvordan ekte katter og hunder oppfører seg, og mens hundene i spillet vil oppsøke oppmerksomhet, vil kattene være mer reservert. Spillet kom ut samtidig som konsollen, som en lanseringstittel.

Det finnes 3 forskjellige versjoner av spillet: *Nintendogs + Cats: French Bulldog & New Friends*, *Nintendogs + Cats: Golden Retriever & New Friends*, and *Nintendogs + Cats: Toy Poodle & New Friends.* Forskjellen mellom disse versjonene er minimale. Det som i hovedsak skiller de fra hverandre, er at man begynner med forskjellige hunder eller katter i starten. Alle hunder og katter er etter hvert mulig å få tak i, i alle versjonene. I Japan kalles Golden Retriever versjonen *Shiba Inu & New Friends*.

## Gameplay
Selve gameplayet er veldig likt forgjengeren. Spillet begynner med at spilleren kjøper en hund eller katt og gir den et navn, som må snakkes inn i mikrofonen slik at hunden eller katten læres opp til å gjenkjenne det. Deretter er det opp til spilleren å oppdra hunden eller katten. Det er mulig å kjøpe mat og leker til hunden og/eller katten, for å få penger til å kjøpe ting, kan man delta i forskjellige konkurranser med hunden og/eller katten: frisbeehenting, agility trial og lydighetskonkurranse. Noen aktiviteter er begrenset til kun en av dyrene, for eksempel så kan man bare gå tur med hundene.

## Referanser
Capcom

er et japansk spillselskap som ble dannet i 1979 i Osaka under navnet **Japan Capsule Computers**. Navnet Capcom kommer fra det gamle navnet, og er en sammenslåing av ordene «**Cap**sule» og «**Com**puters».

Capcoms forgjenger, I.R.M Corporation, ble grunnlagt 30. mai 1979 av Kenzo Tsujimoto. Tsujimoto var fortsatt president i Irem Corporation da han grunnla I.R.M. Han jobbet samtidig i begge selskapene, før han forlot det førstnevnte i 1983.

De opprinnelige selskapene som utgjorde Capcoms japanske filial, var I.R.M og datterselskapet Japan Capsule Computers Co., Ltd., som begge var viet til produksjon og distribusjon av elektroniske spillmaskiner. De to selskapene gjennomgikk en navneendring til Sambi Co., Ltd. i september 1981, mens Capcom Co., Ltd. ble etablert den 11. juni 1983 av Tsujimoto, med det formål å overta den interne salgsavdelingen.

I januar 1989 gikk Capcom Co., Ltd. sammen med Sambi Co., Ltd., noe som resulterte i den nåværende japanske grenen. Navnet Capcom er en sammensetning av «Capsule Computers», et begrep som er laget av firmaet for å beskrive spillmaskinene de produserte i sine tidligere år. Ordet kapsel var ment å vise til hvordan Capcom, lik programvaren, var «en kapsel fylt til randen med spillmoro». Samtidig var navnet et uttrykk for selskapets ønske om å beskytte sin intellektuelle eiendom med et hardt ytre skall, og forhindre ulovlige kopier og dårlige imitasjoner.

Mens Capcoms første produkt var den myntdrevne Little League fra juli 1983, ble det første virkelige videospillet, arkadetittelen Vulgus, utgitt i mai 1984. Med en Nintendo Entertainment System-port av *1942*, publisert i desember 1985, begynte selskapet å våge seg inn i markedet for spill til hjemmekonsoller. Dette skulle bli dets viktigste forretningssegment noen år senere. Dens amerikanske divisjon, Capcom USA, fungerte mot slutten av 1980-tallet som en videospillutgiver for Commodore 64 og IBM PC DOS-datamaskiner, selv om utviklingen av disse arkadeportene ble håndtert av andre selskaper. Capcom har skapt 15 mangemillionselgende spillserier, den mest vellykkede av dem Resident Evil.

Capcom har blitt sett på som den siste store utgiveren forpliktet til 2D-spill, selv om dette ikke var helt frivillig. Selskapets forpliktelse til Super Nintendo Entertainment System som plattform, førte nemlig til at de satte seg bak andre ledende selskap i utviklingen av 3D-kapasitetskort. Dessuten viste 2D-animert tegneserie-stilgrafikk, sett i spill som Darkstalkers: The Night Warriors og X-Men: Atom-barna, seg å være populær, noe som påvirket Capcom til å vedta den som en signaturstil og bruke den i flere spill.

I 1994 lagde Capcom en film om sin Street Fighter-serie. Samtidig som den var kommersielt vellykket, ble den kritisk mottatt. En 2002-tilpasning av Resident Evil-serien møtte lik kritikk, men var også vellykket salgsmessig. Selskapet ser filmer som en måte å bygge interesse rundt spillene sine på, for å øke salgstallene.

## Referanser


## Eksterne lenker
*
Kid Icarus

er et plattformspill utviklet av Nintendo R&D1 og utgitt i Japan i 1986 på spillkonsollen Famicoms tilleggsmaskinvare Famicom Disk System. Spillet ble gitt ut på NES (den vestlige varianten av Famicom) i Europa og Nord-Amerika året etter. Spillet er det første av i alt tre spill ''Kid Icarus''-serien. Spillet ble gitt ut på Game Boy Advance i 2004, og Virtual Console (Wii) i 2007.

Hovedpersonen i *Kid Icarus*-serien er Pit, en ung engel med pil og bue. Karakteren Pit er inspirert av Ikaros og Eros fra gresk mytologi. Pit er kommandør i militærgruppen Angel Land Army, hvor han har stillingen «Captain of the Guard», og fungerende leder for livvaktgruppe til Palutena. Palutena er en av to gudinner i universet – lysets gudinne. Det var Palutena som gav Pit evnen til å fly. Den andre gudinnen er mørkets gudinne, Medusa. I *Kid Icarus* blir Pit nødt til å redde Palutena som har blitt kidnappet. Pits soldater, som blir kalt «Centurions», blir forvandlet til stein, men Pit kan vekke dem til live igjen og de vil så hjelpe til.

## Oppfølgere
I 1991 kom oppfølgeren til *Kid Icarus*, kalt *[[Kid Icarus: Of Myths and Monsters]]*. *Of Myths and Monsters* ble utgitt på Game Boy, og ble kun lansert i Europa og Nord-Ameria. Hovedpersonen i *Kid Icarus*, Pit, dukket siden opp som en spillbar figur i kampsportspillet *[[Super Smash Bros. Brawl]]* fra 2008. Et nytt spill i serien er på vei, og vil være en av de store satsningene til Nintendo på den nye håndholdte spillkonsollen 3DS – *[[Kid Icarus: Uprising]]*.

## Gjesteroller i andre spill
Pit var en av figurene i den amerikanske TV-serien *[[Kaptein N]]* som ble sendt 1989–1991. Pit har, i tillegg til å vært en spillbar figur i *Super Smash Bros. Brawl*, dukket opp på seiersskjermbildet i Tetris på NES sammen med Mario, Luigi, Koopa, Donkey Kong, Samus Aran og Link. Pit dukket også opp og heiet på spilleren i bilspillet *F-1 Race* på Game Boy.

## Referanser
Namco

**Namco Ltd.** er en japansk videospillutvikler. Selskapet ble opprettet i Tokyo i 1955 av Masaya Nakamura, da under navnet **Nakamura Manufacturing Ltd**. Selskapet skiftet navn til Namco i 1972 og kjøpte Ataris japanske datterselskap i 1974. Namcos mest kjente spill, *[[Pac-Man]]*, kom så i 1980. I 2005 ble Namco slått sammen med spillselskapet Bandai og dannet Namco Bandai Holdings.

I tillegg til *Pac-Man* har Namco utviklet blant annet *[[Ms. Pac-Man]]*, *[[Soul Calibur]]*, *[[Tekken (videospill)|Tekken]]*, *[[Ridge Racer]]* og *[[Tales]]*-serien.

## Eksterne lenker
* Namco Ltd.
* Namco America 
* Namco Cybertainment 
* Namco Operations Europe
Christiania by anlegges

«***Christiania by anlegges***» er et skillingstrykk. Det oppgis ikke hvem som er tekstforfatter eller komponist.

## Teksten

**1.**En dag Kong Christian den fjerde dinerte i Victoria,
det var naturligvis en ære og Persen selv gikk til og fra,
mens kongen nøt de lekre retter, asparges, avkokt laks og fugl, 
Til P. A. Larsens etiketter, så sa han til Stattholder Juel:
Jeg er så opplagt og så glad i dag
hva om vu nu anla idag byen Christiania.

**2.**Vi må ha fatt i noen karter så går det hele som en lek,
de sendte straks en fiks oppvarter til Deichmanske bibliotek,
av Persen låner vi en spade, jeg selv vil gjøre første stikk.
Og Annen Akershus brigade skal sørge for litt hornmusikk
send bud til Sandviken etter Ole Olsen
be lille Ole kle seg i kjole.

**3.**Så gikk de ned til Vippetangen og grov et hull i største hast,
musikken intonerte sangen: Kong Christian sto ved høyen mast,
og alle Oslos små koketter seg flakket om Hans Majestet.
De visste at små amouretter var kongen spesialitet,
Kong Christian nikkede til pikebørnene
knep dem så litt i ørene, de er så forførende.

**4.**Vi byen verge må for farer, sa Kongen, for som De nok vet
så lenge Tredveårskrigen varer kan ingen være trygg på fred,
rundt i byen som en barrikade han bygget opp en mektig voll
og byens aller første gate ble oppkalt etter Tordenskjold.
Der er så gu ikke no å vente på for der skal jo monumentet stå,
som de er så spente på.

**5.**Da Kongen hadde endt sitt virke han kravlet opp med stønn og sved,
til vekteren i Vår Frelsers kirke og skuede på byen ned.
Hva vi har gjort må man beundre vi greier ikke mer min venn,
i dette syttende århundre men hva der ennu står igjen,
det greier Håkon den syvende en gang i det tyvende,
så går det flyvende.


## Kilder
*Oldemors visebok av Eli Støre Erichsen, Cappelen 1976
Poul Andreassen

:*Må ikke forveksles med folketingsmann [[Poul Adrian Andreasen]] fra Færøyene.*

**Poul Andreassen** (født 18. februar 1928 i Stubbekøbing, død 7. august 2009 i Charlottenlund) var en dansk forretningsmann og konservativ politiker. Han var administrerende direktør i ISS i 33 år.

## Liv og virke
Han avsluttet skolegangen etter middelskolen som 14-åring og kom i lære som maskinarbeider hos P.W. Hallengren & Søn i København, hvor faren var arbeidsformann. Andreassen gikk maskinteknisk fagskole om kveldene, og i 1951 tok han eksamen som maskiningeniør ved Københavns Maskinteknikum. Omkring 1960 ble han engasjert av SAS for å rasjonalisere selskapet, som befant seg i et økonomisk uføre. I en alder av 34 år ble han i 1962 administrerende direktør i Det Danske Rengøringsselskab, som han utviklet til det multinasjonale konsernet ISS. Han avgikk som administrerende direktør i 1995. Andreassen var styreformann i Danmarks største byggeprosjekt, Storebæltsforbindelsen AS, 1987–1998 og styreformann i Superfos AS frem til 1998.

Han hadde tillitsverv innen blant annet Dansk Arbejdsgiverforening og Foreningen til Støtte for Mødre og Børn. I ung alder skiftet han politisk ståsted fra Socialdemokratiet til Det Konservative Folkeparti, hvor han stod som medlem i mange år. I 1998 lot han seg overtale til å overta som formann i de konservatives hovedstyre, men klarte ikke å bringe suksessen fra næringslivet over i det politiske liv. Andreassens misjon som organisatorisk leder og overgangsfigur ble imidlertid oppfylt, idet han banet vei for Bendt Bendtsen som partiformann og politisk leder istedenfor Pia Christmas-Møller. Andreassen avgikk som formann i 2000.

Fra tidlig i 1980-årene kjempet han mot en arvelig hjertesykdom, og i 1991 ble han vellykket hjerteoperert samtidig som han gikk ned i vekt og sluttet å røyke. Han døde etter lengre tids sykdom i 2009, og ble bisatt fra Ordrup kirke ved Charlottenlund.

## Utmerkelser
Poul Andreassen ble utnevnt til ridder av Dannebrogordenen.

## Referanser
Den jeg venter på

«***Den jeg venter på***» er et skillingstrykk av den danske forfatteren og dikteren Erik Bøgh, med melodi av H. Marschnera, som var en tysk komponist (1795–1861)

## Teksten

**1.**Si meg, hvis De ellers kan hvordan jeg skal få en mann,
som er nett det er slett ikke så aldeles lett,
visstnok har jeg hatt en flokk friere men selsomt nok
alle som hittil kom syntes jeg kun for dårlig om.
Det var ikke en der så ut som den jeg ventet på
hans gestalt har jeg alt tenkt meg så den halvt om halvt.

**2.**Jo jeg skal beskrive Dem hans person og give Dem
et komplett likt portrett akk det faller meg så lett.
Alltid for mitt blikk han står høy og rank med kullsort hår
kjekk proful trodsigt smil nesen litt i romersk stil
hvelvet panne stolt og fri øyne med melankoli
poesi, svermeri og en hel del annet i.

**3.**Mandig vesen, mandig gange, og en røst som harpeklang
fra hans munn strømmer kun vilt og lune hver en stund
men forresten tror jeg ei han er nogen engel nei,
gudskjelov han har dog også feil til husbehov.
Snart er han så grim og mørk vill og trassig som en tyrk
snart så tam som et lam derpå kan De kjenne han.

**4.**Møter De på Deres vei slik en mann så glem meg ei
men kanskje De kan se både en og to og tre,
gjør meg så en tjeneste, spør blott hver en især,
om han ei er millionær.
Gir så nogen ja til svar så er hele saken klar,
resten må gjerne gå, han er den jeg venter på


## Kilder
*Oldemors visebok av Eli Støre Erichsen, Cappelen 1976
ISO 3166-2:BW

**ISO 3166-2:BW** er Botswanas del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Botswana er det definert koder for ni distrikter.

Hver kode består av to deler, atskilt av en bindestrek. Første del er , ISO 3166-1 alfa-2-koden for Botswana. Andre del er to bokstaver.

## Nåværende koder

## Endringer
Følgende endringer i Botswanas oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Botswanas distrikter

## Eksterne lenker
* Districts of Botswana, Statoids.com
ISO 3166-2:BV

**ISO 3166-2:BV** er Bouvetøyas del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.

Det er for tiden ikke definert noen ISO 3166-2-koder for Bouvetøya.

Bouvetøya er tildelt ISO 3166-1 alfa-2-koden .

## Se også
* ISO 3166-2:NO
* ISO 3166-2:SJ

## Eksterne lenker
* Bouvet Island, Statoids.com
Nationalsozialistische Freiheitspartei

**Nationalsozialistische Freiheitspartei (NSFP)** var tysk politisk parti som ble grunnlagt i mai 1924 i kjølvannet av ølkjellerkuppet. Partiet eksisterte som et listesamarbeid og fraksjon i Riksdagen.  Adolf Hitler og andre ledere av NSDAP ble fengslet etter det mislykkede statskuppet, og NSDAP ble forbudt. De resterende nazistene dannet NSFP for å føre ideologien videre.

Under valget i Tyskland i mai 1924 gikk Deutschvölkische Freiheitspartei (DVFP) og Nationalsozialistische Freiheitsbewegung (NSFB) sammen i et listesamarbeid under navnet Nationalsozialistische Freiheitspartei, og 32 seter i Riksdagen. Blant de representantene var general Erich Ludendorff og den tidligere lederen for Sturmabteilung (SA), Ernst Röhm. I desember 1924 mistet partiet 18 av disse setene. Inkludert i dette partiet var Frontbann, som var et lovlig alternativ til SA.

Den 27. februar 1925 ble NSDAP reformert etter at forbudet opphørte i januar. Hitler ble sluppet løs fra fengsel og NSFP ble absorbert av NSDAP. Under valgene dannet NSFP en valgallianse med Ludendorffs Deutschvölkische Freiheitspartei. Noen steder ble alliansen kalt *Völkisch-nationaler Block*.

## Valghistorikk
;Riksdagen

## Referanser
Rønningentunnelen

**Rønningentunnelen** er en veitunnel på fylkesvei 32 mellom Island og Nes i Holmestrand kommune i Vestfold. Tunnelen er 117 meter lang og har tre kjørefelt. Den ble bygget i 2001 som en del av E18-utbyggingen.

## Referanser
Termodynamisk likevekt

**Termodynamisk likevekt** av et system i termodynamikken opptrer når det er i både mekanisk og kjemisk likevekt. Den lokale tilstanden til systemet er da avgjort av verdiene til parametre som trykk, temperatur, osv. Mer spesifikt kjennetegnes termodynamisk likevekt av et minimum av et termodynamisk potensial. For et system med konstant temperatur *T* og volum *V* brukes Helmholtz fri energi

::*F = U – TS*

hvor *U* er den indre energien til systemet og *S* er entropien. Kjemiske prosesser foregår vanligvis under  konstant trykk og temperatur og da benyttes Gibbs fri energi 

::*G = H – TS*

der *H* er  entalpien til systemet.

Prosessen som fører til termodynamisk likevekt kalles *termalisering*. Et eksempel på dette er et system med vekselvirkende partikler som ikke blir forstyrret fra utsiden. Når de vekselvirker vil de overføre energi eller moment seg i mellom og nå en tilstand der tilstanden til alle partiklene sett under ett ikke endrer seg over tid. 

Termal likevekt har en når to systemer som er i «termal kontakt» med hverandre bytter energi med varme. Når to systemer er i termal likevekt, er temperaturen deres den samme. 

Termodynamikk omhandler likevektstilstander. Ordet likevekt omfatter en balansetilstand. I en likevektstilstand er det ingen ubalanserte potensialer (eller drivende krefter) i systemet. Et system som er i likevekt vil ikke oppleve endringer når det er isolert fra ytre påvirkninger. 

## Overblikk
*To systemer er i *termal likevekt* når de har samme temperatur. 
*To systemer er i *mekanisk likevekt* når de har samme trykk. 
*To systemer er i *diffusiv likevekt* når de har samme kjemiske potensial. 

## Vilkår for likevekt

* For et totalt isolert system er ΔS = 0 ved likevekt.
* For et system med konstant temperatur og volum er ΔF = 0 ved likevekt.
* For et system med konstant temperatur og trykk er ΔG = 0 ved likevekt. 

Disse forholdene kan vises ved å se på en differensial form av termodynamisk potensial.

## Generelle referanser
* Cesare Barbieri (2007) *Fundamentals of Astronomy*. First Edition (QB43.3.B37 2006) CRC Press  ISBN 0-7503-0886-9, 9780750308861
* Hans R. Griem (2005) *Principles of Plasma Spectroscopy (Cambridge Monographs on Plasma Physics)*, Cambridge University Press, New York  ISBN 0-521-61941-6
* C. Michael Hogan, Leda C. Patmore and Harry Seidman (1973) *Statistical Prediction of Dynamic Thermal Equilibrium Temperatures using Standard Meteorological Data Bases*, Second Edition (EPA-660/2-73-003 2006) United States Environmental Protection Agency Office of Research and Development, Washington DC http://library.wur.nl/WebQuery/catalog/lang/1851848
* F. Mandl (1988) *Statistical Physics*, Second Edition, John Wiley & Sons
Rikspartiet for folkerett og deflasjon

**Rikspartiet for folkerett og deflasjon** (tysk: *Reichspartei für Volksrecht und Aufwertung*), også kalt **folkerettspartiet** (*Volksrechtpartei – VRP*), var et tysk politisk parti under Weimarrepublikken fra 1926 til 1933 som arbeidet for interessene til de som ble skadelidende for hyperinflasjonen i Weimarrepublikken. VRP tilhørte en gruppe utbryterpartier som gikk ut av de større borgelige partiene, spesielt Deutschnationale Volkspartei, og stilte egne lister ved Valget i Tyskland 1928.
ISO 3166-2:CG

**ISO 3166-2:CG** er Republikken Kongos del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Republikken Kongo er det definert koder for hovedstaden og ti departementer. Hovedstaden Brazzaville har spesiell status på lik linje med departementene. Departementet Pointe-Noire, som ble oppretta i 2003, står ikke på lista.

Hver kode består av to deler, atskilt av en bindestrek. Første del er , ISO 3166-1 alfa-2-koden for Republikken Kongo. Andre del enten:
* tre bokstaver: hovedstaden
* et tall: departementer

## Nåværende koder

## Se også
* Republikken Kongos departementer

## Eksterne lenker
* Departments of the Republic of Congo (Congo Brazzaville), Statoids.com
Christlich-Nationale Bauern- und Landvolkpartei

**Christlich-Nationale Bauern- und Landvolkpartei (CNBL)** var et tysk politisk parti under Weimarrepublikken som kjempet for agrarisme. Partiet ble opprettet i 1928 av utbrytere fra Deutschnationale Volkspartei.
Schleswig-Holsteinische Bauern- und Landarbeiterdemokratie

**Schleswig-Holsteinische Bauern- und Landarbeiterdemokratie**, også kjent som **Schleswig-Holsteinische Landespartei**, var et regionalt tysk politisk parti som kjempet for agrarisme. Partiet var basert i Schleswig-Holstein under Weimarrepublikken. Det vant et enkelt sete under valget i Tyskland 1919 og et mandat under valget i Preussen samme år.

Partiet var moderat og hellet mot liberalisme. Under valgene i 1919 samarbeidet det med Deutsche Volkspartei.
Liste over VM på ski, nordiske grener

**Liste over VM på ski, nordiske grener** er en oversikt over øvelser avholdt under verdensmesterskap som arrangeres av Det internasjonale skiforbundet (FIS) i langrenn, skihopp og kombinert.
Hudson Soft

var en av Japans eldste videospillutviklere. Selskapet ble grunnlagt 18. mai 1973 i Sapporo. Hudson Softs mest kjente spill er *[[Bomberman]]*-serien som har blitt utgitt på de fleste plattformer. Hudson Soft Co., Ltd. ble børsnotert i 2000, og i 2001 kjøpte spillselskapet Konami Digital Entertainment seg inn i selskapet og ble den største aksjonæren. I 2005 ble Konami majoritetseier i selskapet.

1. mars 2012 ble selskapet slått samen med Konami Digital Entertainment, og opphørte som selvstendig enhet.

## Referanser


## Eksterne lenker
*
Wellywood

**Wellywood** er et uformelt navn på New Zealands hovedstad Wellington. 

Navnet Wellywood, som en sammenblanding av navnene Wellington og filmbyen Hollywood, er en referanse til filmproduksjonen som ble etablert i denne byen av den kjente filmregissøren Peter Jackson som blant annet har regissert filmtrilogien *[[Ringenes herre (filmserie)|Ringenes herre]]*, og det Wellington-baserte filmselskapet Weta Workshop, som står bak produksjonen av flere spesialeffekter til mange forskjellige filmer. 

I mars 2010 annonserte Wellington lufthavn planer om å lage et skilt med navnet «Wellywood» som skulle settes opp i en åsside nær byen, i kjent Hollywood-stil.
ISO 3166-2:CH

**ISO 3166-2:CH** er Sveits' del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Sveits er det definert koder for 26 kantoner.

Hver kode består av to deler, atskilt av en bindestrek. Første del er , ISO 3166-1 alfa-2-koden for Sveits. Andre del er to bokstaver, og brukes blant annet i bilskilt.

## Om forkortelsen «CH»
Bruken av «CH» kan synes pussig for en som ikke er godt kjent med Sveits. Forkortelsen kommer ikke av navnet på Sveits på noen av landets offisielle språk: «die Schweiz» på tysk, «Suisse» på fransk, «Svizzera» på italiensk eller «Svizra» på retoromansk. «CH» er isteden forkortelse for Confœderatio Helvetica, det vil si «Den helvetiske (sveitsiske) konføderasjonen». «Helvetia» er det latinske navnet på landet, og alle sveitsiske mynter og frimerker bærer denne betegnelsen. «.ch» er også Sveits' nasjonale toppnivådomene for Internett. 

## Nåværende koder
ISO 639-1-koder brukes for å angi hvilket språk navnet er på.

## Endringer
Følgende endringer i Sveits' oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Sveits' kantoner

## Eksterne lenker
* Cantons of Switzerland, Statoids.com
Nettbuss Drammen

**Nettbuss Drammen** var et norsk busselskap med hovedbase i Drammen og en del av Nettbuss-konsernet. Selskapet hadde ruteområde i store deler av Buskerud forutenom Drammensregionen, Øst-Telemark og nordre Vestfold, i tillegg til ekspressbussruter under TIMEkspressen-konseptet mellom disse tre fylkene og Oslo.

Avdeling i Vestfold kjørte også Telemarkekspressen i samarbeid med Telemark Bilruter, gjennom *Telemark Ekspressbusstrafikk AS*, og avdelingen på Ringerike kjørte en avgang på Valdresekspressen.

## Historie
Nettbuss Drammen oppstod 1. januar 2003 da Nettbuss Buskerud og Drammen og Omegn Busslinjer (DOB) ble slått sammen. NSB Biltrafikk kjøpte DOB i oktober 1999, og med fulgte det heleide datterselskapet *DOB Reiser*, senere Nettbuss Travel Drammen.

1. februar 2007 overtok Nettbuss Drammen selskapet Bjørhovdens Bilruter i Svene, som ble innlemmet fra 1. januar 2008. Samme dato ble også Nettbuss Vestfold innlemmet.

1. juli 2010 ble Nettbuss Ringerike delt mellom Nettbuss Drammen og Nettbuss Lillestrøm og omtrent halvparten av bussparken ble en del av Nettbuss Drammen.

1. januar 2013 ble selskapet innfusjonert i Nettbuss Sør, men hovedkontoret for det sammenslåtte selskapet ble beholdt i Drammen.
International Watch Company

**International Watch Co**, også kjent som **IWC**, er en sveitsisk produsent av armbåndsur med hovedkvarter i Schaffhausen i Sveits. IWC er aktivt medlem av den sveitsiske organisasjonen for ur-produsenter, FH (**F**édération de l'industrie **h**orlogère suisse).

Med hovedkvarter i Schaffhausen er IWC den eneste store klokkeprodusenten basert i den østre delen av Sveits. Selv om hovedkvarteret ligger i Sveits, benyttes tysk som firmaspråk i IWC. Mottoet til IWC har siden 1903 vært ***Probus Scafusia***, latin for "*godt, solid håndverk fra Schaffhausen*"

## Referanser


## Eksterne lenker
*
Plateaux

**Plateaux** kan referere til:
* Plateaux, departement i Gabon
* Plateaux, departement i Republikken Kongo
* Plateaux, region i Togo
Sidoine Oussou

**Sidoine Oussou** (født 1992) er en beninsk tidligere fotballspiller.

Oussou spilte spiss, og ble hentet til Vålerenga i januar 2011. Han ble av talentspeider Stig Torbjørnsen omtalt som et kjempestort talent han sjeldent har sett maken til. Oussou sine beste egenskaper var at han var rask, hadde god spenst og var god til å score mål.

## Karriere
*(Sist oppdatert [[27. januar]] [[2011]])*

## Referanser


## Eksterne lenker
* 
* Profil på vif-fotball.no
* Vålerenga henter stortalent
Ernest Asante

**Ernest Kwabena Asante** (født 6. november 1988) er en ghanesisk fotballspiller som spiller for den emiratarabiske klubben Al-Jazira Club. 

Han ble i 2014 toppscorer for Start med 8 mål, før han gikk til Stabæk i 2015. Asante beskrives som en liten og ekstremt rask spiller som er best på høyre flanke, men som også kan bekle andre angrepsposisjoner godt.

## Referanser


## Eksterne lenker
* 
* 
* 9. Ernest Asante
* Asante blir Start-spiller
Agnete Saba

**Agnete Kristin Johnsen Saba** (født 1994) er en norsk og nordsamisk musiker og vokalist fra Reahpen i Finnmark. Hun var frontfigur i gruppa The BlackSheeps, og har siden brukt artistnavnene **Aggie** og **Agnete**. Hun representerte Norge i Eurovision Song Contest 2016.

## Liv og virke
### Bakgrunn
Agnete Saba, opprinnelig Agnete Johnsen, er datter av den samiske barnebokforfatteren Signe Iversen og Arild Johnsen, og tok i 2020 mormorens pikenavn *Saba* som etternavn.

Saba vokste opp på Reahpen i Finnmark.

### BlimE!
Agnete Saba er årets BlimE-artist 2025 sammen med Matoma.

### Vokalist i The BlackSheeps
I 2008 var hun vokalist i bandet The BlackSheeps, som vant både den norske og den nordiske finalen i Melodi Grand Prix junior 2008 med den nordsamisk-norske sangen «Oro jaska beana». I 2011 deltok bandet i Melodi Grand Prix. De nådde finalen der de til slutt endte på en andreplass.

### Soloartist
I 2013 ble hun tatt ut som en av deltakerne i andre sesong av *[[Stjernekamp]]* på NRK1. Der ble hun nummer 2, slått av Silya Nymoen.

I 2014 ble hun den yngste vinneren av TV2-programmet *[[Skal vi danse (sesong 10)|Skal vi danse]]* sammen med dansepartner Egor Filipenko. Dette var en rekord som imidlertid ble slått av Adelén bare ett år senere.

### Eurovision Song Contest
I 2016 vant hun ''Melodi Grand Prix'' med sangen «Icebreaker». Hun ble dermed den første som har vunnet både Melodi Grand Prix jr. og Melodi Grand Prix. I 2024 vant MGPjr-vinnerne Marcus & Martinus svenske Melodifestivalen.

I Eurovision Song Contest i Stockholm var hun nummer 15 ut på scenen i semifinale 2, etter den endelige vinneren Ukraina, og før Georgia. Det norske bidraget ble til slutt nummer 13 av 18 i semifinalen, og kvalifiserte seg ikke til finalen.

I 2016 ble hun tildelt Åpenhetsprisen med begrunnelsen: «Agnete Johnsen viser mot ved å være åpen om sine psykiske utfordringer og snakke om det som er vondt mens det er vondt».

## Referanser


## Eksterne lenker
* 
* 
* 
*
ISO 3166-2:CK

**ISO 3166-2:CK** er Cookøyenes del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.

Det er for tiden ikke definert noen ISO 3166-2-koder for Cookøyene.

Cookøyenes ISO 3166-1 alfa-2-kode er .

## Se også
* Cookøyenes administrative inndeling

## Eksterne lenker
* Cook Islands, Statoids.com
Subliritum

**Subliritum** er et norsk black metal-band som ble dannet i 1998 av brødrene Jonas og Kristian Moen fra Levanger i Nord-Trøndelag. Bandet spilte tidlig inn demoen *Chemical Bastard* og fikk kontrakt med plateselskapet Evil Horde Records i Brasil. Flere medlemmer ble rekruttert, blant dem Sverre Berntsen fra Verdal og Torbjørn Schei fra Steinkjer, før bandet flyttet til Trondheim for å spille inn debutalbumet *Dark Prophecies* i 2001.
I årene som fulgte spilte Subliritum en del konserter i Norge, men ble lagt på is etter utgivelsen av EP-en *Dark Side of You* i 2004 da trommeslager Vegar Larsen og vokalist Torbjørn Schei valgte å satse stort på bandet Keep of Kalessin.
I 2008 valgte de resterende medlemmene å gjenopplive Subliritum, og Dag Müller kom med som ny gitarist. Bandet ga ut sin andre fullengder "A Touch Of Death" mai 2011. Denne har til dags dato høstet god kritikk fra hele utlandet. I mars 2014 ble tredje fullengder *Downfall *utgitt via det australske plateselskapet Battlegod Productions.

## Medlemmer
*Jonas Moen – Vokal
*Sverre Berntsen – Gitar 
*Dag Muller – Gitar
*Kristian Moen – Bass/Synth
*Vegar Larsen – Trommer session

## Diskografi
*Chemical Bastard – Demo 1998
*Dark Prophecies – Studioalbum 2001
*Dark Side of You – EP 2004
*A Touch of Death – Studioalbum 2011
* Downfall – Studioalbum 2014

## Eksterne lenker
*
Vann og brød

**Vann og brød** var tidligere en form for skjerpet fengselsstraff. Denne formen for fengselsstraff ble avskaffet i Norge i 1958. 
Idømt fengselsstraff kunne tidligere omgjøres til skjerpet fengsel på vann og brød dog maksimalt inntil 20 dager. En dags fengsel på vann og brød svarte til tre dager med alminnelig fengselskost. Mao. én som var idømt 60 dagers fengsel kunne slippe med 20 dager på vann og brød.

Sverige avskaffet vann og brød som straff i 1884.

Finland avskaffet vann og brød som straff i 1889, men gjeninnsatte straffen i praksis under navnet «skjerpet fengsel» 1930, som ble avskaffet i 1946.

## Kilder
*Store norske leksikon
*Nordisk familjebok 1921
*Uppslagsverket Finland
Tallaght-martyrologien

**Tallaght-martyrologien** (engelsk: Martyrology of Tallaght) er en irsk martyrologi, eller liste over helgener og deres festdager, fra 700- eller 800-tallet. Den ble satt sammen av Máel Ruain og/eller Óengus ved Tallaght-klosteret nær Dublin. Den er nært beslektet med *Félire Oengusso* (*Martyrology of Óengus the Culdee*) som også er tilskrevet Óengus. men i motsetning til Félire er Tallaght-martyrolgien skrevet som prosa og ikke som dikt. 

Tallaght-martyrolgien inneholder to seksjoner for hver av årets dager, en generell og en for irske helgener. Den har også en prolog og en epilog. 

## Referanser


## Eksterne lenker
* Catholic online: Martyrology of Tallaght
Morogoro (region)

**Morogoro** er en av Tanzanias 30 administrative regioner. Regionshovedstaden er Morogoro. Morogoro grenser til regionene Manyara og Tanga i nord, Pwani og Lindi i øst, Ruvuma i sør og Iringa og Dodoma i vest. Regionen har et areal på &nbsp;km² og er dermed den nest største regionen i Tanzania og litt mindre enn den amerikanske delstaten Vest-Virginia. Ved den offisielle folketellingen i 2012 hadde regionen &nbsp;innbyggere.

Joel Nkaya Bendera er kommisjonær for regionen. 

## Distrikter
Regionen Morogoro er administrativt delt inn i seks distrikter. Innbyggertallene som er oppgitt nedenfor stammer fra folketellingen i 2012. 

## Referanser


## Eksterne lenker
*
Joshua Gatt

**Joshua Alexander Gatt** (født 1991) er en amerikansk fotballspiller med kamper for blant andre .

Gatt kommer fra Plymouth i Michigan. Gatt er hovedsakelig en offensiv ving/kant, men spilte høyreback i mange kamper for Molde i 2011-sesongen.

Han ble hentet av Molde-trener Ole Gunnar Solskjær foran 2011-sesongen. Gatt beskrives som en rask fotballspiller, med en påstått tid på 100-meter på 11 sekunder. Gatt har landskamper for USA og ble beskrevet som et av USAs største talenter i sin ungdom. Gatt vant Tippeligaen to ganger med Molde. Han fikk sitt første mål i Tippeligaen mot Vålerenga i 2011. Foran 2017-sesongen ble han solgt fra til dem amerikanskje klubben Minnesota.

Han spiller i dag for Gold Star FC i Detroit, som er på tredje nivå i USA.

## Meritter

**Molde FK**
* NM: (1) 2013
* Seriemester: (2) 2011, 2012

## Referanser


## Eksterne lenker
* 
* Joshua Gatt: – Jeg vil vinne serien med Molde i år
* The Official Joshua Gatt Fan Club
* Spillerprofil hos Yanks Abroad
Maxime Verhagen

**Maxime Jacques Marcel Verhagen** (født 14. september 1956 i Maastricht) er en nederlandsk politiker. Han tilhører partiet Christen Democratisch Appèl (CDA). Fra februar 2007 til oktober 2010 var han Nederlands utenriksminister.

## Liv og virke
### Nakgrunn
Verhagen har utdannelse i historie fra Riksuniversitetet i Leiden, der han gikk ut med mastergrad i 1986. 

### Polirikken
Han begynte sin politiske karriere i CDA i 1976. Han har vært kommunepolitiker i Oegstgeest og var medlem av Europaparlamentet fra 1989 til 1994.

I 1994 ble han innvalgt i den nederlandske nasjonalforsamlingen, der han i 2002 ble parlamentarisk leder for CDA. I februar 2007 fikk han plass i Jan Peter Balkenendes regjering og ble utenriksminister. Mot slutten av denne regjeringens periode var Verhagen i kort tid også minister for utviklingssamarbeid.

Etter at CDA gjorde det dårlig i parlamentsvalget i 2010, og Balkenende trakk seg som partileder, ble Verhagen utpekt til ny partileder. Verhagen var fra 14. oktober 2010 visestatsminister i regjeringen til Mark Rutte, der han også hadde posten som minister for økonomi, landbruk og innovasjon.

I 2013 gikk han ut av politikken og ble leder for bransjeorganisasjonen Bouwend Nederland.

## Utmerkelser
Verhagen er offiser av Oranje-Nassau-ordenen  og har mottatt det nederlandske Ærestegnet for fortjeneste av det nederlandske utenriksdepartement i gull. I forbindelse med statsbesøk i Norge i 2010 mottok han storkors av Den Kongelige Norske Fortjenstorden. Verhagen er storoffiser av den chilenske Bernardo O'Higgins-ordenen.

## Referanser


## Eksterne lenker
* 
*
Mwanza (region)

**Mwanza** er en av Tanzanias 30 administrative regioner. Regionshovedstaden er Mwanza. Mwanza ligger sør for Victoriasjøen i det nordlige Tanzania, og grenser til Mara i nordøst, Shinyanga i sør og Kagera og Geita i vest. Regionen har et areal på &nbsp;km², og hadde &nbsp;innbyggere ved den nasjonale folketellingen i 2012. Mwanza er den sjette tettest befolkede regionen i landet. Evarist Welle Ndikilo er kommisjonær for regionen. 

## Distrikter
Regionen Mwanza er administrativt delt inn i sju distrikter. Innbyggertallene som er oppgitt nedenfor stammer fra folketellingen i 2012. 

## Referanser


## Eksterne lenker
*
Mtwara (region)

**Mtwara** er en av Tanzanias 30 administrative regioner. Regionshovedstaden er byen med samme navn. Mtwara ligger i det sørøstlige hjørnet av Tanzania, og grenser til Indiahavet i øst, Mosambik i sør, Ruvuma i vest og Lindi i nord. Regionen har et areal på &nbsp;km², og hadde ved den offisielle folketellingen i 2012 &nbsp;innbyggere. Anatoli A. Tarimo er kommisjonær for regionen.

Utviklingen av Mtwara-regionen har vært begrenset på grunn av mangelen på vei- og energiinfrastruktur. Hovedveien mellom Dar-es-Salaam, Kibiti, Lindi og Mtwara har blitt bedre med ferdigstillingen av Mkapabroen over Rufiji. 

## Distrikter
Regionen Mtwara er administrativt delt inn i fem distrikter. Innbyggertallene som er oppgitt nedenfor stammer fra folketellingen i 2012. 

## Referanser


## Eksterne lenker
*
Akeem Latifu

**Akeem Latifu** (født 16. november 1989) er en nigeriansk fotballagent og tidligere fotballspiller.

Hans posisjon er høyreback.

I 2007 spilte han U20 VM i Canada for Nigeria.

Han ble hentet til Norge av agenten Atta Aneke.

Sommeren 2010 ble Latifu hentet til  i det som skulle være en låneavtale på halvannet år. Han fikk noen få kamper i Tippeligaen. Mars 2011 var han på prøvespill med Hødd og fulgte også med klubben til La Manga.

Fra 2011 til 2014 spilte han for , hvor han blant annet var med på å vinne Cupen i 2012. Etter oppholdet i Hødd dro han videre til  i 2014/2015-sesongen.

## Referanser


## Eksterne lenker
* 
* «Akeem Latifu», spillerprofil på Sogndal Fotballs hjemmeside
* «Akeem Latifu» , profil på altomfotball.no
Pwani (Tanzania)

**Pwani** er en av Tanzanias 30 administrative regioner. Regionshovedstaden er Kibaha. Pwani grenser til Indiahavet og Dar-es-Salaam i øst, Lindi i sør, Morogoro i vest og Tanga i nord. Regionen har et areal på &nbsp;km², og hadde ved den nasjonale folketellingen i 2012 &nbsp;innbyggere. Ordet *pwani* betyr «kyst» på kiswahili og refererer til regionens beliggenhet ved Indiahavet. 

Mwantumu Mahiza er kommisjonær i regionen. 

## Distrikter
Regionen Pwani er administrativt delt inn i seks distrikter. Innbyggertallene som er oppgitt nedenfor stammer fra folketellingen i 2012. 

## Referanser


## Eksterne lenker
*
Ruvuma (region)

**Ruvuma** er en av Tanzanias 30 administrative regioner. Regionshovedstaden er Songea. Ruvuma ligger helt sør i landet og grenser til Mosambik i sør, Malawisjøen i vest (med Malawi på den andre siden av sjøen), Iringa i nordvest, Morogoro i nord, Lindi i nordøst og Mtwara i øst. Ruvuma har et areal på &nbsp;km², og hadde &nbsp;innbyggere ved den nasjonale folketellingen i 2012. Ruvuma er oppkalt etter elven Ruvuma, som danner mesteparten av grensen mot Mosambik i sør.

Ruvuma er hjem til mange ulike stammer, med Mpoto-folket som et eksempel. 

Said Thabit Mwambungu er kommisjonær for regionen. 

## Distrikter
Regionen Ruvuma er administrativt delt inn i fem distrikter. Innbyggertallene som er oppgitt nedenfor stammer fra folketellingen i 2012. 

## Referanser


## Eksterne lenker
*
Singida (region)

**Singida** er en av Tanzanias 30 administrative regioner. Singida ligger sentralt i landet, og grenser til Shinyanga, Manyara i nordøst, Dodoma i øst, Iringa i sørøst, Mbeya i sørvest og Tabora i vest. Singida er det administrative senteret i regionen. Regionen har et areal på &nbsp;km² og hadde &nbsp;innbyggere ved den offisielle folketellingen i 2012. Singida er blant de fattigste av Tanzanias regioner. 

En stor del av viltreservatet Rungwa dekker den sørlige delen av regionen.

Ole Konne er kommisjonær for regionen. 

## Distrikter
Regionen Singida er administrativt delt inn i fem distrikter. Innbyggertallene som er oppgitt nedenfor stammer fra folketellingen i 2012. 

## Referanser


## Eksterne lenker
*
Ferhat Mehenni

**Ferhat Mehenni**, også kjent som Ferhat Imazighen Imula (født 5. mars 1951 i Illoula) er en kabylsk sanger og politisk aktivist, grunnlegger og første president av Bevegelsen for autonomi Kabylia (MAK). Han har siden 1. juni 2010 vært president i den provisoriske regjeringen for Kabylia (GPK), en regjering bevegelsen satte opp i eksil i Frankrike. 26. august 2021 utstedte Algerie en internasjonal arrestordre på Ferhat Mehenni.

Etter å ha blitt uteksaminert fra Universitetet i Alger med en mastergrad i statsvitenskap, gjorde Ferhat sitt første skritt inn i musikkens verden i 1973, ved å vinne første premie i Algiers Modern Music Festival. Det var kort tid etter denne suksessen at han begynte en strålende karriere som en protest sanger. Han var spesielt fiendtlig innstilt mot regjeringen i Algerie og islamistene. Dette førte  til at han ble arrestert 13 ganger.

Den 30. juni 1985 var han blant grunnleggerne av den algeriske League of Human Rights og medlem av styringsgruppen. Han ble arrestert den 17. juli i sitt hjem i Azazga for medlemskapet i ligaen, og  for å ha feiret utenfor offisielt kortesjen årsdagen for uavhengighet. Han ble  dømt 20. desember 1985  til tre års fengsel, og torturert av regjeringsstyrker. Etter den svarte berber våren i 2001,  massakren i Kabylia som fremkom etter algeriske gendarmes drepte en ung Kabylsk mann, Masinissa Guermah, som var i forvaring, etablerte Ferhat MAK, Movement for Autonomy i Kabylia, en politisk bevegelse som krever selvstyre i Kabylia. Drapet på Ferhats eldste sønn (Améziane Mehenni) i 2001 ble ansett som en straff på grunn av hans kamp for selvstyre.

Hans musikk er svært politisk og unik. Han har produsert flere albumer:
* Tuγac n ddkir – Songs of steel, love and liberty (1994)
* Tuγac n tmes d waman – Songs of Fire and Water (1996 and 2001)
* I Tmurt n Leqvayel – Hymn to Kabylia (2002)
* Adekker d usirem – Requiem and Hope (2004)

Det er viktig å ikke betrakte Ferhat som en Bob Dylan type protest sanger. Ferhat, som Lounis Ait Menguellet eller Matoub Lounes, kommer fra en muntlig tradisjon der sangen virker som avisen eller politiske taler i europeiske samfunn. Det er veldig kraftig som et kommunikasjonsmiddel. Det er ikke lett for det vestlige publikum å forstå kraften i sangen i en muntlig tradisjon, selv når en skriftlig tradisjon eksisterer.

Ferhat er først og fremst en politisk aktivist som bor i et samfunn med sterke muntlige tradisjoner, og bruker musikk for å formidle disse ideene. Det er ganske vanskelig å skille politikeren fra sangeren.

Ferhat Mehenni har skrevet to bøker. Den ene, “Algérie: La question kabyle”, utgitt i 2004, der han forklarer sine ideer om kabylsk nasjonalisme.

Den andre,“Identitetens århundre: Slutten på de post-koloniale statene“, ble utgitt i 2010.

## Referanser


## Eksterne lenker
* Bevegelsen for selv-bestemmelse i Kabylia (MAK)
* Den provisoriske regjeringen for Kabylia (GPK)
Rukwa (region)

**Rukwa** er en av Tanzanias 30 administrative regioner. Regionshovedstaden er Sumbawanga. Rukwa grenser til Tanganyikasjøen i vest, med Den demokratiske republikken Kongo på den andre siden av sjøen, Kigoma i nordvest, Tabora i nordøst, Mbeya i øst og Zambia i sør. Rukwa har et areal på &nbsp;km², og hadde ved den offisielle folketellingen i 2012 &nbsp;innbyggere. Regionen er oppkalt etter Rukwasjøen, som ligger sørøst i regionen på grensen mot Mbeya.

Stella Manyanya er kommisjonær i regionen. 

## Distrikter
Regionen Rukwa er administrativt delt inn i tre distrikter. Innbyggertallene som er oppgitt nedenfor stammer fra folketellingen i 2012. 

## Næringsliv
Rukwa har rike mineralressurser, men det finnes ingen store, aktive gruver for utvinning i regionen. En rekke edelstener, slik som smaragd, månestein, akvamarin, ametyst, rubin og topas, har blitt hentet ut fra en rekke steder i regionen. Kullforekomster finnes i områdene rundt Muze, Namwele og Mkomolo, og det har vært noe gruvedrift der.

## Referanser


## Eksterne lenker
*
Anglia Ruskin University

**Anglia Ruskin University** er et universitet i England, med studiesteder i Cambridge og Chelmsford.

Universitetet ble opprettet av John Ruskin i 1858 under navnet Cambridge School of Art. I 1960 endret de navn til Cambridgeshire College of Arts and Technology, forkortet til CCAT. Videre i 1989 ble de sammenslått med Essex Institute of Higher Education og tok deretter navnet Anglia Higher Education College. Som høyskole ble den polyteknisk i 1991, med navnet Anglia Polytechnic, før de fikk universitetsstatus i 1992.

Skoleområdet er i dag under omfattendes ombygging.

## Rangeringer

Anglia Ruskin University ble rangert som nr. 115 av 126 britiske universiteter på Complete University Guides liste for 2016 og som nummer 88 av 119 britiske universiteter på *[[The Guardian]]s* 2016-liste.

Anglia Ruskin University var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser

## Eksterne lenker
*
Fred Daly (golfspiller)

**Frederick «Fred» Daly** (født 11. oktober 1911 i Portrush i Antrim County i Nord-Irland, død 18. november 1990 i Belfast) var en nordirsk profesjonell golfspiller.

Daly var best kjent for å vinne The Open Championship i 1947 på Royal Liverpool Golf Club, Hoylake. Under sin takketale etter seieren, uttalte Daly at han var svært beæret over å motta en Claret Jug og ta den med tilbake til Nord-Irland. Han sa også at dette trofeet aldri før hadde vært i Nord-Irland og at han håpet at pokalen ville ha godt av den friske luften.

Fred Daly døde 18. november 1990 i Belfast av hjerteinfarkt.

## Turneringer han har vunnet
* 1936 Irish International
* 1937 Irish International
* 1938 Irish International
* 1940 Irish PGA Championship
* 1946 Irish Open. Irish PGA Championship
* 1947 **Open Championship**, News of the World Match Play
* 1948 Penfold Tournament, News of the World Match Play
* 1952 Daks Tournament, News of the World Match Play, Irish PGA Championship
* Ulster Professional Championship som han har vunnet hele 8 ganger. Første gang var i 1936.

## Referanser
Wall of Voodoo

**Wall of Voodoo** var en amerikansk new wave-gruppe som ble etablert i Los Angeles og som har gitt ut flere album.

Gruppen var mest kjent for deres sang «Mexican Radio» fra 1983 som ble sunget av karakteren Kramer i TV-serien Seinfield. Bandets musikk bestod av synthesizerbasert New Wave-musikk med westernstil stil. Wall of Voodoo hadde sine røtter i Acme Soundtracks som ble startet av Stan Ridgway, som senere begynte som vokalist og munnspiller for gruppen Wall of Voodoo. I 1985 ga de ut albumet Seven Days in Sammystown. Deres første singel, «Far Side of Crazy», gjorde det bra i Australia og nådde til nummer 23 på musikklistene. Sangen kan fortsatt bli hørt den dag i dag på det australske nettverket Austereo Triple M. 
## Eksterne lenker
* 
*